Ο Γενικός Κανονισμός για την Προστασία Δεδομένων, ή GDPR,
διατηρεί τα προσωπικά μας δεδομένα ασφαλή.
Ρυθμίζει τον τρόπο με τον οποίο οι επιχειρήσεις
και οι οργανισμοί επεξεργάζονται τα προσωπικά δεδομένα σε όλον τον Ευρωπαϊκό Οικονομικό Χώρο.
Πώς όμως λειτουργεί ο GDPR για τις μικρές και μεσαίες επιχειρήσεις, ή ΜΜΕ;
Επεξεργάζεστε προσωπικά δεδομένα σχετικά με το προσωπικό σας, πελάτες και επιχειρηματικούς εταίρους;
Ξέρερε τι πρέπει να κάνετε για να συμμορφώνεστε με τον GDPR;
Για να σας βοηθήσει, το Ευρωπαϊκό Συμβούλιο Προστασίας Δεδομένων
έχει δημιουργήσει τον Οδηγό Προστασίας Δεδομένων για μικρές επιχειρήσεις.
Σας βοηθά να περιηγηθείτε στον GDPR,
και να κατανοήσετε τις υποχρεώσεις σας για την προστασία των προσωπικών δεδομένων.
Από τις βασικές αρχές προστασίας δεδομένων έως τα δικαιώματα των υποκειμένων των δεδομένων, καθώς και πιο προχωρημένα θέματα,
κάθε τμήμα του Οδηγού Προστασίας Δεδομένων για μικρές επιχειρήσεις καλύπτει διάφορες πτυχές του GDPR.
Ο Οδηγός για τις μικρές επιχειρήσεις εξηγεί βασικά στοιχεία της νομοθεσίας με βίντεο,
πρακτικά παραδείγματα και ενημερωτικά γραφήματα.
Η συμμόρφωση με τον GDPR αποτελεί νομική υποχρέωση.
Μπορεί επίσης να αποφέρει πολλά οφέλη στην επιχείρησή σας.
Διατηρώντας ασφαλή τα προσωπικά δεδομένα,
η εταιρεία σας είναι λιγότερο πιθανό να πέσει θύμα απάτης ή κυβερνοεγκλήματος.
Η τήρηση του GDPR μπορεί να βοηθήσει στην οικοδόμηση εμπιστοσύνης με τους πελάτες σας και να σας εξοικονομήσει χρόνο και χρήματα.
Ο Οδηγός Προστασίας Δεδομένων για μικρές επιχειρήσεις είναι εδώ για να σας βοηθήσει
και να σας πληροφορήσει σχετικά με τον τρόπο εφαρμογής του GDPR στην επιχείρησή σας.